CELEX: 32011R0336
Language: hu
Date: 2011-04-07 00:00:00
Title: A Bizottság 336/2011/EU rendelete ( 2011. április 7. ) az 1292/2008/EK rendeletnek a Bacillus amyloliquefaciens CECT 5940 takarmányadalék diklazurilt, monensin-nátriumot és nikarbazint tartalmazó takarmányokban való felhasználása tekintetében történő módosításáról  EGT-vonatkozású szöveg

8.4.2011   
            
            
               HU
            
            
               Az Európai Unió Hivatalos Lapja
            
            
               L 94/17
            
         A BIZOTTSÁG 336/2011/EU RENDELETE
   (2011. április 7.)
   az 1292/2008/EK rendeletnek a Bacillus amyloliquefaciens CECT 5940 takarmányadalék diklazurilt, monensin-nátriumot és nikarbazint tartalmazó takarmányokban való felhasználása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               Az 1831/2003/EK rendelet lehetővé teszi, hogy egy takarmányadalék engedélyét az engedély jogosultjának kérésére és az Európai Élelmiszerbiztonsági Hatóság (a továbbiakban: a Hatóság) véleményét követően módosítsák.
            
         
               (3)
            
            
               A Bacillus amyloliquefaciens CECT 5940 (Ecobiol és Ecobiol plus) takarmányadalékként való engedélyezéséről szóló, 2008. december 18-i 1292/2008/EK bizottsági rendelet (2) tíz évre engedélyezte a Bacillus amyloliquefaciens CECT 5940 mikrobiológiai készítmény brojlercsirkék takarmányadalékaként való használatát.
            
         
               (4)
            
            
               Az engedély jogosultja kérelmet nyújtott be a fent említett adalék engedélyének módosítására, hogy az adalékot monensin-nátrium, diklazuril, nikarbazin, robenidin-hidroklorid, szalinomicin-nátrium, lazalocid-nátrium, narasin/nikarbazin, maduramicin-ammónium, dekokinát vagy szemduramicin-nátrium kokcidiosztatikumokat tartalmazó brojlercsirke-takarmányban is lehessen használni. Az engedély jogosultja benyújtotta a kérelmet alátámasztó adatokat.
            
         
               (5)
            
            
               A Hatóság 2010. november 9-i véleményében megállapította, hogy a Bacillus amyloliquefaciens CECT 5940 adalék kompatibilis a diklazurillal, a monensin-nátriummal és a nikarbazinnal (3).
            
         
               (6)
            
            
               Az 1831/2003/EK rendelet 5. cikkében előírt feltételek teljesülnek.
            
         
               (7)
            
            
               Az 1292/2008/EK rendeletet ezért a fentieknek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1292/2008/EK rendelet melléklete helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 7-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 340., 2008.12.19., 36. o.
   
      (3)  EFSA Journal 2010; 8(12):1918.
   
      MELLÉKLET
      Az 1292/2008/EK rendelet melléklete helyébe a következő szöveg lép:
      
         
            „MELLÉKLET
            
                        Az adalékanyag azonosító száma
                     
                     
                        Az engedély jogosultjának neve
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Felső korhatár
                     
                     
                        Minimális tartalom
                     
                     
                        Maximális tartalom
                     
                     
                        További rendelkezések
                     
                     
                        Az engedély lejárta
                     
                  
                        CFU/kg 12 %-os nedvességtartalmú teljes értékű takarmányban
                     
                  
                        
                           Kategória: állattenyésztésben alkalmazott adalékanyagok. Funkcionális csoport: bélflóra-stabilizálók
                        
                     
                  
                        4b1822
                     
                     
                        NOREL S.A.
                     
                     
                        
                           Bacillus amyloliquefaciens CECT 5940
                     
                     
                        
                                     
                                 
                                 
                                    
                                       Az adalék összetétele
                                    
                                    Az adalék 1 grammjában a Bacillus amyloliquefaciens CECT 5940 bacilusból legalább 1 × 109 telepképző egységet (CFU) tartalmazó készítmény
                                 
                              
                                     
                                 
                                 
                                    
                                       A hatóanyag jellemzése
                                    
                                    A Bacillus amyloliquefaciens CECT 5940 bacilus spórái
                                 
                              
                                     
                                 
                                 
                                    
                                       Analitikai módszerek
                                        (1)
                                    
                                    Számlálás: hőkezelést követően tripton-szója agart alkalmazó lemezes számlálásos módszer.
                                    Azonosítás: pulzáló erőterű gél-elektroforézist (PFGE) alkalmazó módszer.
                                 
                              
                     
                        Brojlercsirke
                     
                     
                        —
                     
                     
                        1 × 109
                        
                     
                     
                        —
                     
                     
                        
                                    1.
                                 
                                 
                                    Az adalék és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
                                 
                              
                                    2.
                                 
                                 
                                    Felhasználható a következő megengedett kokcidiosztatikumokat tartalmazó takarmányban: diklazuril, monensin-nátrium vagy nikarbazin.
                                 
                              
                                    3.
                                 
                                 
                                    Munkabiztonsági előírás: használatakor védőmaszk, védőszemüveg és kesztyű viselése kötelező.
                                 
                              
                     
                        2019.1.8.
                     
                  
      
      
         (1)  Az analitikai módszerek részletes leírása az európai uniós referencialaboratórium honlapján található: www.irmm.jrc.be/crl-feed-additives”